b'\n_START_ARTICLE_\nBogdan Ditrich\n_START_SECTION_\n\xc5\xbdivljenje in delo\n_START_PARAGRAPH_\nDoktoriral je 1934 v Bologni iz industrijske kemije. V letih 1936\xe2\x88\x921944 je bil zaposlen na in\xc5\xa1titutu za industrijsko raziskovanje v Milanu. Leta 1944 se je pridru\xc5\xbeil partizanom. Po osvoboditvi je bil sprva direktor tovarne Pinus v Ra\xc4\x8dah, nato je delal na Ministrstvu za industrijo in rudarstvo Slovenije in Zavodu za industrijska raziskovanja v Ljubljani (1947-1951). Leta 1951 je postal predavatelj, nato docent in izredni profesor za gozdarsko in lesno kemijsko tehnologijo na Biotehni\xc5\xa1ki fakulteti v Ljubljani (1962-1977). V raziskovalnem delu se je posvetil za\xc5\xa1\xc4\x8diti vgrajenega lesa pred rastlinskimi boleznimi, \xc5\xa1kodljivci in po\xc5\xbeari ter o tem objavil ve\xc4\x8d strokovnih razprav in priro\xc4\x8dnikov.'